system
Răspunde în limba română, în stilul Wikipedia, cat mai corect gramatical.
user
Ce poți spune pe larg despre Antena 3?
assistant
Antena 3 CNN este un canal de televiziune privat de știri din România. Acesta este deținut de compania Antena 3 S.A., care face parte din grupul Intact, fondat de Dan Voiculescu, condamnat pentru corupție. Emisiunile sale prezintă informații legate de domeniul social și politic, dar și de mediul de afaceri. Directorul general al Antena 3 CNN este Mihai Gâdea. Antena 3 CNN este singurul post de televiziune din România afiliat la CNN International, ceea ce permite fiecăreia dintre cele două televiziuni să preia cu costuri reduse transmisiuni ale celeilalte.  Cu toate acestea, din 2016, unele dintre programele lor au difuzat materiale de știri Fox News, rapoarte despre posibile implicații politice ale lui George Soros în mișcările civice, finanțarea ONG-urilor și protestelor din România și majoritatea ancorelor lor au arătat sprijin și simpatie în timpul alegerilor din 2016 pentru candidatul republican și fost președinte american Donald Trump, deținând în general o atitudine de Alt-right în acest subiect.

Pe 27 februarie 2022, începând cu ora 21, Antena 3 și-a modificat sigla în culorile steagului Ucrainei, pentru a își exprima solidaritatea față de Invazia Rusiei în Ucraina (2022).

Audiență
Postul are una dintre cele mai bune audiențe dintre televiziunile de știri din România. Un bun exemplu este faptul că în perioada alegerilor din 2012, mai exact pe 10 decembrie în cadrul emisiunii Sinteza Zilei prezentată de Mihai Gâdea, postul de știri s-a bucurat de o audiență de 807.000 oameni.  În cadrul emisiunii, Gâdea i-a avut ca invitați pe Ponta, Antonescu dar și pe Daniel Constantin.  

Antena 3 conține în programul său diverse emisiuni asociate nișei sale. Într-un articol din Mediafax se face referire la faptul că una dintre emisiunile acestui post, și anume În Gura Presei prezentată de Mircea Badea este una dintre cele mai căutate emisiuni pe motorul de căutare Google.

Profilul telespectatorilor 
Conform unei analize Forbes, circa 49% din audiența în prime time a Antenei 3 este formată din persoane cu vârste de peste 65 de ani. Grupa de vârstă 55–64 de ani deține o cotă de 32,9% din audiența națională a canalului, cea mai mare de pe segmentul televiziunilor de știri. Cumulat, circa 93,1% din publicul Antenei 3 are vârste de peste 45 de ani. Publicul tânăr are cote procentuale reduse. Grupa de vârstă 18–24 de ani este prezentă în proporție de 1,1%. De asemenea, grupa de vârstă 25–34 de ani deține o pondere de doar 0,9%, cea mai mică de pe nișa știrilor.

Aproape o treime (29,4%) din audiența în prime time a canalului Antena 3 este formată din telespectatori cu studii superioare. Targetul cu studii primare este în proporție de 17,7%, iar cel cu studii medii are o cotă de 52,3%.

Publicul feminin este mai numeros decât cel masculin: 54,4%, respectiv 45,6%. Astfel, Antena 3 este televiziunea cu cel mai numeros public feminin de pe nișa știrilor TV.

Emisiuni

Pe lângă știri, în grila postului Antena 3 există și o serie de emisiuni. Printre emisiunile care au fost transmise se numără:

Poziționare 
Antena 3 s-a remarcat prin critica vehementă și constantă la adresa lui Traian Băsescu, președintele României și a apropiaților acestuia prin prezentarea unor subiecte sensibile ca:
 achiziționarea de către președinte a casei de pe strada Mihăileanu;
 investigațiile referitoare la răpirea jurnaliștilor români în Irak;
 privatizarea Alro Slatina;
 relațiile notarului Ioana Băsescu, fiica președintelui, cu firma Gazprom;
 procesul în care a fost implicat Mircea Băsescu, fratele președintelui;
 afacerile lui Costel Cășuneanu, în special cele legate de asfaltarea unor drumuri.

Critici 
De-a lungul existenței sale, Antena 3 a fost criticată și amendată pentru dezinformare, manipulare și partizanat în legătură cu politica României. Într-un articol din decembrie 2018, organizația „Reporteri fără frontiere” opina că postul Antena 3 este folosit ca instrument de propagandă mediatică.

Sancțiuni 

Canalul este criticat și amendat de Consiliul Național al Audiovizualului pentru nerespectarea regulamentului audiovizualului.

Note

Legături externe 

 www.antena3.ro 

Televiziuni din România
Intact Media Group
Televiziune de știri
Televiziuni în limba română